Мы махуэхэм
Мазаем и 23, щэбэт
Хэкум и хъумакIуэм и махуэщ
1942 гъэм Къардэн Къубатий Ленин орденыр япэу къратащ.
КъБР-м щIыхь зиIэ и егъэджакIуэ Пащты СулътIан къызэралъхурэ илъэс 90 ирокъу.
КъБР-м щIыхь зиIэ и сурэтыщI Акъсырэ МуIэед къызэралъхурэ илъэс 82-рэ ирокъу.
УсакIуэ, КъБР-м щэнхабзэмкIэ щIыхь зиIэ и лэжьакIуэ Гъубжокъуэ Лиуан къызэралъхурэ илъэс 76-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык уфауэ щыщытынущ. Хуабэр махуэм 1 градус, жэщым 0 — 1 щыхъунущ.
Мазаем и 24, тхьэмахуэ
Шэрджэс тхакIуэ Уэхъутэ Абдулыхь къызэралъхурэ илъэси 104-рэ ирокъу.
Драматург, УФ-м щIыхь зиIэ и артист Щхьэгъэпсо Мухьэмэд къызэралъхурэ илъэс 98-рэ ирокъу.
Физико-математикэ щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Алшагъыр Борис и ныбжьыр илъэс 71-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык уфауэ щыщытынущ, уэс къыщесынущ. Махуэм хуабэр 1 градус, жэщым щIыIэр 1 градус щыхъунущ.
Мазаем и 25, блыщхьэ
1946 гъэм Дзэ Плъыжьыр Советыдзэу зэрахъуэкIащ.
Флотым и адмирал, адыгэхэр къызытепщIыкIыжа касогхэм ящыщ Ушаков Федор къызэралъхурэ илъэс 268-рэ ирокъу.
Тхыдэ щIэныгъэхэм я доктор, профессор, КъБКъУ-м и япэ ректору щыта Бэрбэч ХьэтIутIэ къызэралъхурэ илъэс 97-рэ ирокъу.
Филологие щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ КIуэкIуэ Джэмалдин и ныбжьыр илъэс 83-рэ ирокъу.
Дунейпсо Адыгэ Хасэм и тхьэмадэу лэжьа (2009 — 2012), ЩIДАА-м и академик, «Бум-Банк» ООО-м и унафэщI Ажахъуэ Къанщобий и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Махуэм хуабэр 1 градус, жэщым щIыIэр градуси 2 щыхъунущ.
